Istos dos bloques se caracterizan por no enfrentar-sen nunca dreitament, siempre un dreitament contra un aliato de l'atro u dos aliados de cada bloque entre sí. Anque istos enfrentamientos no facioron que principiase una guerra mundial, a entidat y a grabedat d'os conflictos y intreses economicos, politicos y ideyolochicos en chuego marcoron de traza significativa la mayor parti d'a historia d'a segunda metat d'o sieglo XX, ya que as dos superpotencias quereban establir o suyo modelo de gubierno en tot o Planeta y en tot momento. O enfrentamiento prencipia entre 1945 y 1948 (fin d'a Segunda Guerra Mundial y fin d'a postguerra respectivament) dica 1985 (principio d'a Perestroika) y 1991 (Caíta d'a Unión Sovietica).